Diari Oficial de la Generalitat Valenciana


Sumari del DOGV 9076, del 05-05-2021 (2021/3890)

Notificació de la sentència dictada en el judici assumpte civil 1397/2020.
--------------------------------------------------------------------------

### Dades del document

Número de DOGV
:   9076

Data del DOGV
:   05-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/3890


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici assumpte civil 1397/2020. [2021/3890]  
En el judici d'assumpte civil 1397/2020, s'ha dictat la sentència que té l'encapçalament i la dispositiva que, literalment, són com segueix:  
Sentència núm. 94/21  
València, 7 d'abril de 2021.  
  
«Dispositiva  
Estime la demanda presentada per la mercantil Ciudadela, SA, de Inversiones, representada pel procurador Antonio García Reyes, contra la mercantil My Star Land Spain, SL, declarada en rebel·lia; declare resolt, per expiració del termini pactat, el contracte d'arrendament subscrit per les parts en data 7 de novembre de 2017, relatiu al local propietat de l'actora i siti a l'avinguda del Port, número 302, planta segona, local 4, declare que pertoca el desnonament i requerisc la demandada perquè procedisca a desallotjar el local, de manera voluntària, amb l'advertència que, si no ho efectua, en serà llançada a càrrec seu. I condemne la demandada al pagament a l'actora de quatre mil tres-cents vint-i-un euros amb vint-i-tres cèntims (4.321,23 euros), més els interessos legals des de la interpel·lació judicial (11.11.2020), així com les rendes i despeses comunitàries i de subministraments que s'hagen produït i es produïsquen amb posterioritat a les reclamades en la demanda i fins a la restitució de la possessió. S'imposen a la demandada les costes del procediment.  
Contra aquesta sentència, que no és ferma, s'hi pot interposar un recurs d'apel·lació per a l'audiència provincial, que s'haurà d'interposar davant d'aquest jutjat i dins del termini de 20 dies comptador a partir de l'endemà de la notificació d'aquesta sentència; en el recurs, s'han d'indicar les al·legacions en què es base la impugnació, a més d'esmentar la resolució apel·lada i els pronunciaments que s'impugnen (art. 458.1 i 2 ZPG8143). I amb subjecció, a més, al que disposa la disposició addicional 15a de l'LOPJ, per tal de complir el deure d'efectuar el depòsit per a recórrer-hi.  
Feu saber a l'arrendatària que, de conformitat amb l'art. 449.1 MSR7908, no s'admetrà el recurs si, en el moment d'interposar-lo, no manifesta i acredita per escrit que ha satisfet les rendes vençudes i les que, segons el contracte, haja de pagar per endavant.  
Aquesta és la meua sentència que, jutjant en primera instància, pronuncie, mane i signe.»  
  
Atés que es desconeix el domicili o la residència actuals de la part demandada, My Star Land Spain, SL, mitjançant la diligència d'ordenació dictada, i de conformitat amb el que es disposa en els articles 497.2, 156.4 i 164 de la Llei 1/2000, d'enjudiciament civil, s'ordena la publicació d'aquest edicte en el tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència.  
  
València, 7 d'abril de 2021.- El lletrat de l'Administració de justícia: Alberto Martínez de Santos.